खिना आस्तै नुहाड़ी मुस्कान जियां गैब होई गेई, अं-हां। ते फी गड़ाका मारियै हस्सी पेई। बोल्ली— “ठीक आक्खेआ तुसैं, भलेआं ठीक आक्खेआ। लोड़ तुसें गी होनी चाही दी ही, जेह्‌ड़े अकली दा ढक्कन उप्पर देइयै अपने आपा गी ठाकदे रौंह्‌दे ओ। पर के कीता जा, खमयाजा कुसै गी ते भुगतना होग। मैं सोचदी ही-तुस हून मिलगेयो नेई। सोचदी ही जे रौंहैं नीं ओ, रुस्सने दा बाहन्ना अपना करदे ओ। सरबंध त्रोड़ना चांह्‌दे ओ। झूठ आक्खा नीं?”